ลูกไอหนักมากไอมาหลายอาทิตย์แล้วค่ะไอจนอาเจียนออกมาน่ะค่ะควรทำอยางไรดีคะ
สวัสดีค่ะ อาการไอ อาจเกิดจาก-คออักเสบ มีอาการไอ มีน้ำมูก เจ็บคอ อาจเกิดจากเชื้อแบคทีเรียหรือเชื้อไวรัส-หลอดลมหรือปอดอักเสบ อาจมีอาการไอ หอบเหนื่อย มีไข้-โรคภูมิแพ้จมูก ทำให้มีอาการคัดจมูก ในช่วงเช้า อาจเป็นติดต่อกันมาหลายอาทิตย์ เป็นๆหายๆ-ไซนัสอักเสบ อาจมีการปวดตามใบหน้าร่วมด้วย-ไข้หวัดใหญ่ซึ่งเป็นเชื้อไวรัสชนิดหนึ่ง จะต่างกับเชื้อไวรัสชนิดอื่นคือมักรุนแรงกว่า และควรได้รับการรักษาด้วยการรับประทานยาฆ่าเชื้อไวรัสไข้หวัดใหญ่เป็นเวลา 5 วันหากไอมากจนอาเจียน ไข้สูง เสมหะมาก ไอจนหอบเหนื่อย ควรพาไปพบแพทย์เพื่อตรวจร่างกายและเอ็กซเรย์ปอดเพิ่มเติมการดูแลตัวเองเบื้องต้น ดื่มน้ำมากๆ พักผ่อน รับประทานยาลดไข้ในกลุ่มยาพาราเซตามอลได้ รับประทานยาแก้แพ้กลุ่มต้านฮิสตามีนเพื่อลดน้ำมูกได้ และจิบยาแก้ไอ หรืออมยาอมแก้เจ็บคอเพื่อบรรเทาอาการได้ หลีกเลี่ยงการไปในที่ชุมชนเพราะอาจจะแพร่กระจายเชื้อโรคได้ผ่านการไอจาม